На основу члана 76. став 1. и 2. Закона о култури („Службени гласник РС“, број: 72/09, 13/16, 30/16-испр. и 6/20, 47/21,78/21 и 76/23), Уредбе и критеријумима, мерилима и начину избора пројеката у култури, који се финансирају и суфинансирају из буџета Републике Србије, Аутономне прокрајине и јединице локалне самоуправе („Службени гласник РС“, број: 105/16 и 112/17, члана 61. Пословника Градског већа Врања („Службени гласник града Врања“, број: 5/24 ), Градско веће града Врања расписује

**Ј А В Н И К О Н К У Р С**

**ЗА ФИНАНСИРАЊЕ И СУФИНАНСИРАЊЕ ПРОЈЕКАТА ИЗ**

**ОБЛАСТИ КУЛТУРЕ ЗА 2024. ГОДИНУ**

Град Врање расписује јавни конкурс ради прикупљања предлога за финансирање/суфинансирање пројеката из области културе.

Конкурс се расписује у складу са начелима културног развоја и остваривања општег интереса у култури.

Циљ расписивања конкурса је да се обезбеде финансијски услови како би се омогућила реализација пројеката који доприносе неговању и развоју културне традиције, стварању нових и савремених вредности и афирмацији стваралаца, носилаца и организатора, односно развоја средине у целини.

Средства намењена за финансирање/суфинансирање пројеката у износу од 6.000.000,00 динара обезбеђена су Одлуком о буџету Града Врања за 2024. годину (Службени гласник града Врања“, број: 3/24).

Најмањи износ средстава који се може одобрити по пројекту износи 50.000,00 динара, а највећи износ средстава по пројекту је 2.000.000,00 динара.

Град Врање финансираће/суфинансираће пројекте из следећих области:

**1. књижевност - стваралаштво;**

**2. музика (стваралаштво, продукција, интерпретација);**

**3. ликовне, примењене, визуелне уметности, дизајн и архитектура;  
 4. позоришна уметност (стваралаштво, продукција, интерпретација);**

**5. уметничка игра - класични балет, народна игра, савремена игра,**

**(стваралаштво, продукција и интерпретација);**

**6. филмска уметност и остало аудио-визуелно стваралаштво;**

**7. дигитално стваралаштво и мултимедији;**

**8. остала извођења културних програма и културних садржаја (мјузикл,**

**циркус, пантомима, улична уметност и сл.);**

**9. делатност заштите у области непокретних културних добара;**

**10. делатност заштите у области покретних културних добара;**

**11. делатност заштите у области нематеријалног културног наслеђа;**

**Право учешћа на конкурсу:**

Право учешћа на конкурсу имају установе, уметничка и друга удружења регистрована за обављање делатности културе, као и други субјекти у култури (самостални уметник, самостални стручњак у култури, самостални извођач културних програма и самостални сарадник у култури), осим установа културе чији је оснивач град Врање и које се финансирају из буџета града Врања.

Подносиоци пријава могу конкурисати са истим пројектом само за једну област за финансирање или суфинансирање пројекта.

Сваки пројекат истог подносиоца мора бити послат као посебна пошиљка.

Финансирање пројеката вршиће се у складу са расположивим буџетским средствима.

**Критеријуми за избор пројеката:**

1. усклађеност пројекта са општим интересом у култури и циљевима и приоритетима конкурса,
2. квалитет и садржајна иновативност пројекта;
3. капацитети потребни за реализацију пројекта и то:

* стручни, односно уметнички капацитети и
* неопходни ресурси

1. финансијски план – разрађеност, усклађеност са планом активности пројекта, економичност и укљученост више извора финансирања,
2. степен утицаја пројекта на квалитет културног живота заједнице и
3. одрживост пројекта.

**Мерила за избор пројеката:**

1. Комисија врши оцену сваког пројекта на основу вредновања напред наведених

критеријума.

1. Оцењивање пројеката на основу критеријума врши посебно сваки члан

комисије, за сваки пројекат појединачно.

1. Комисија је обавезна да за сваки пројекат који се разматра сачини писмено

образложење у коме се наводе разлози за прихватање или неприхватање пројекта.

**Документација која се доставља**:

## I 1)Попуњен и оверен пријавни ФОРМУЛАР за пријаву на Конкурс **ради прикупљања предлога за финансирање или суфинансирање пројеката у области културе за 2024. годину**, у три примерка.

2) Образац – наративни извештај (попуњава се и доставља након реализације пројекта у једном примерку).

3) Образац – финансијски извештај (попуњава се и доставља након реализације пројекта у једном примерку).

4) Образац – ревидирани буџет (попуњава се и доставља након расподеле средстава, ако је износ додељених средстава мањи од износа тражених. Доставља се један примерак пре потписивања уговора, а други примерак уз извештај о реализацији пројекта).

Обрасци се преузимају са сајта Града Врања: [www.vranje.org.rs](http://www.vranje.org.rs/).

**II** Копије следећих докумената у једном примерку:

**1. за правна лица:**

- фотокопија Решења о регистрацији правног лица у Агенцији за привредне

регистре;

- статут удружења;

- одлука надлежног органа правног лица о усвајању предлога пројекта;

-назив, делатност, структура запослених и ангажованих на пројектима, ПИБ, партнери;

- програми који су реализовани или су у току;

- евалуација најзначајнијих активности у претходној години (скраћена верзија);

- начин финансирања и финансијски извештај за претходну годину;

- пројекат којим се конкурише за средства са описом истог, циљевима који се постижу његовом реализацијом, тачним подацима о средствима пројекта и изворима финансирања, времену и носиоцима реализације пројекта;

- детаљно разрађен буџет пројекта;

- подаци о стручним, односно уметничким капацитетима подносиоца, односно реализатора пројекта;

- изјавa учесника конкурса да ће наменски утрошити средства и да ће након завршетка програма, односно пројекта доставити извештај о реализацији програма, односно пројекта као и два примерка реализованог програма, односно пројекта (нпр. књига, компакт диск, каталог и сл.) и друга документа наведена у тексту конкурса ;

- потписани и оверени протоколи о сарадњи са свим наведеним партнерима на пројекту, ако се пројекат тако реализује;

**Учесник Конкурса је у обавези да документацију, тј. сваки документ/образац чија је садржина на више странца споји у једну целину и достави, сложену наведеним редоследом.**

**2. за физичка лица** (самостални уметник, самостални стручњак, самостални извођач културних програма и самостални сарадник у култури):

- уверење репрезентативног удружења да се налази на евиденцији лица која самостално обављају уметничку или другу делатност у области културе примерак);

- основни подаци (име, презиме, матични број и адреса;

- професионална биографија за сваког појединца;

- пројекат којим се конкурише за средства, са описом истог, циљевима који се постижу његовом реализацијом, тачним подацима о средствима пројекта и изворима финансирања, времену и носиоцима реализације пројекта;

- детаљно разрађен буџет пројекта;

- подаци о стручним, односно уметничким капацитетима подносиоца, односно реализатора пројекта;

- изјава учесника конкурса да ће наменски утрошити средства и да ће након завршетка програма/пројекта доставити извештај о реализацији, као и два примерка реализованог програма, односно пројекта (нпр. књига, компакт диск, каталог и сл.) и друга документа наведена у тексту конкурса ;

- потписани и оверени протоколи о сарадњи са свим наведеним партнерима на пројекту, ако се пројекат тако реализује.

**Под потпуном пријавом подразумева се:**

1. уредно попуњени оверен образац пријаве;
2. детаљни опис пројекта;
3. детаљно разрађен буџет пројекта;
4. подаци о стручним, односно уметничким капацитетима подносиоца, односно реализатора пројекта.

Непотпуне и неблаговремене пријаве, као и пријаве које нису у складу са условима јавног конкурса не разматрају се.

**Важне напомене:**

Комисија коју образује Градско веће Града Врања разматра пријављене пројекте и доноси предлог решења о избору пројеката на основу приложене документације и у њој наведених података о пројекту, а висину средстава додељује наменски за конкретан пројекат, те НИЈЕ МОГУЋЕ вршити накнадну промену корисника средстава, нити промену самог пројекта, тј. вршити пренамену опредељених средстава.

Предлог решења о додели средстава доставља Градском већу на разматрање и усвајање. Градоначелник Врања са носиоцима пројеката закључује уговоре.

Корисници средстава дужни су да извештаје о релизацији пројекта, спроведеним активностима и утрошеним средствима доставе у року од 30 дана од дана завршетка пројектних активности. Крајњи рок за реализацију пројекта је 01.12.2024.године, а достављање извештаја најкасније до 31. децембра 2024. године (само за оне пројекте чија се реализација завршава са истеком крајњег рока). Неизвршавање уговорених обавеза подразумева обавезу враћања средстава у буџет града Врања.

**Резултати конкурса:**

Резултати конкурса биће објављени на званичном сајту града, најкасније 60 дана од дана истека рока за подношење пријава на конкурс.

**Пријаве:**

Јавни конкурс објављује се на званичном сајту града [www.vranje.org.rs](http://www.vranje.org.rs/).

Пријава се подноси на пријемном образцу који је саставни део конкурса и може се преузети са званичног сајта Града Врања [www.vranje.org.rs](http://www.vranje.org.rs/).

Рок за подношење пријава је 30 дана од дана објављивања конкурса на званичном сајту града, закључно са 28. март 2024. године.

Пријаве пројеката слати на адресу:

Град Врање, Одељење за друштвене делатности – Одсек за образовање, културу, спорт, омладину и информисање, улица Краља Милана бр. 1, 17500 Врање, у затвореној коверти, насловљено са „Пријава по Јавном конкурсу за финансирање и суфинансирање пројеката из области културе за 2024. годину“ или предајом у Услужни центар Градске управе, на шалтеру број 1 - Писарница.

**На коверти обавезно назначити пуно име и адресу пошиљаоца и ставити ознаку НЕ ОТВАРАТИ.**

Конкурсни материјал се не враћа.

Нетачно и непотпуно попуњене, као и неблаговремено достављене пријаве и пратећа документација неће бити разматране.

Контакт особа за додатне информације Вида Стојановић, самостални саветник у Одсеку за Образовање, културу, спорт, омладину и информисање.

Контакт телефон: 017/421-029.